
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών 
του τμήματος Μουσικών Σπουδών του Εθνικού 
και Καποδιστριακού Πανεπιστημίου Αθηνών. 

2 Έγκριση του κανονισμού Διδακτορικών Σπουδών 
του τμήματος Θεατρικών Σπουδών του Εθνικού 
και Καποδιστριακού Πανεπιστημίου Αθηνών. 


ΑΠΟΦΑΣΕΙΣ 

Αριθμ. απόφ. 596/1-2- 2018 (1) 

Έγκριση του κανονισμού Διδακτορικών Σπου¬ 
δών του τμήματος Μουσικών Σπουδών του Εθνι¬ 
κού και Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14), 

2. την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’83), όπως τροπο¬ 
ποιήθηκαν και ισχύουν, 

6. το π.δ. 85/2013 (ΦΕΚ ΑΊ 24) «Ίδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (8η συνε¬ 
δρία, 28-12-2017), 

8. το απόσπασμα πρακτικών της Συνέλευσης του Τρή¬ 
ματος Μουσικών Σπουδών του Ε.Κ.Π.Α. (3η συνεδρία, 
21/11/2017), 


9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Την έγκριση του Κανονισμού Διδακτορικών Σπουδών 
του Τμήματος Μουσικών Σπουδών του Εθνικού και Κα- 
ποδιστριακού Πανεπιστημίου Αθηνών ως ακολούθως: 

Άρθρο 1 

ΠΡΟΚΗΡΥΞΗ ΔΙΔΑΚΤΟΡΙΚΩΝ ΣΠΟΥΔΩΝ 

Με την εκπόνηση της διδακτορικής διατριβής πι¬ 
στοποιείται μία - πέρα από τον τίτλο σπουδών ενός 
επιστημονικού τομέα του Πανεπιστημίου - ιδιαίτερη 
επιστημονική εξειδίκευση. Η απόκτηση του τίτλου του 
Διδάκτορος προϋποθέτει την ικανότητα εκπόνησης 
μίας σε βάθος αυτόνομης επιστημονικής εργασίας και 
ατομικές επιδόσεις στην έρευνα στον αντίστοιχο τομέα. 
Αυτά πρέπει να αποδεικνύονται με την υποβολή μίας 
επιστημονικής εργασίας (της διατριβής) και τη διενέρ¬ 
γεια μίας επιστημονικής συζήτησης (της προφορικής 
υποστήριξης της διατριβής). 

ΤοΤμήμα Μουσικών Σπουδών προσφέρειτη δυνατό¬ 
τητα εκπόνησης διδακτορικής διατριβής στα επιστημο¬ 
νικά αντικείμενα που καλύπτει το πρόγραμμα του. 

Στόχος είναι η προώθηση της επιστημονικής έρευνας 
στο αντικείμενο των Μουσικών Σπουδών. Η διαδικασία 
επιλογής επιβάλλει την εφαρμογή αυστηρών και απο¬ 
λύτως αξιοκρατικών κριτηρίων, δεδομένου ότι το Διδα¬ 
κτορικό Δίπλωμα αποτελεί το ανώτατο και ταυτόχρονα 
το θεμελιωδέστερο δίπλωμα εξειδίκευσης ακαδημαϊκών 
σπουδών για ένα επιστήμονα. 

Προς τούτο, δύο φορές τον χρόνο, στην έναρξη του 
χειμερινού και του εαρινού εξαμήνου αντίστοιχα, προκη¬ 
ρύσσεται ένας αριθμός θέσεων υποψηφίων διδακτόρων, 
οι οποίες δημοσιεύονται στον τύπο και αναρτώνται στο 
διαδίκτυο σύμφωνα με το ισχύον νομοθετικό πλαίσιο. 

Δικαίωμα υποβολής αίτησης για την εκπόνηση διδα¬ 
κτορικής διατριβής έχουν οι κάτοχοι Διπλώματος Μετα¬ 
πτυχιακών Σπουδών Α.Ε.Ι. της ημεδαπής ή αναγνωρισμέ¬ 
νου ως ισότιμου της αλλοδαπής ή ενιαίου αδιάσπαστου 
τίτλου σπουδών μεταπτυχιακού επιπέδου. Σε ειδικές 
περιπτώσεις, μπορεί να γίνει αιτιολογημένα δεκτός ως 
υποψήφιος διδάκτορας και κάποιος που δεν κατέχει Δί¬ 
πλωμα Μεταπτυχιακών Σπουδών, εφόσον έχει στο ενερ¬ 
γητικό του δημοσιεύσεις και άλλα αυξημένα ουσιαστικά 

προσόντα, τα οποία μπορούν να εκληφθούν ως εχέγγυα 
της ικανότηταςτου να εκπονήσει διδακτορική διατριβή. 

Άρθρο 2 

ΔΙΑΔΙΚΑΣΙΑ ΕΠΙΛΟΓΗΣ 

ΥΠΟΨΗΦΙΩΝ ΔΙΔΑΚΤΟΡΩΝ 

Οι αιτήσεις των ενδιαφερομένων να εκπονήσουν δι¬ 
ατριβή υποβάλλονται κατά τον μήνα Οκτώβριο, καθώς 
και κατά τον μήνα Φεβρουάριο εκάστου έτους, πρέπει δε 
να συνοδεύονται από τα εξής έγγραφα/δικαιολογητικά 
(σημειωτέον ότι η αίτηση και τα συνοδευτικά έγγραφα 
δεν επιστρέφονται μετά την κατάθεσή τους): 

1. Πτυχίο ανώτατης σχολής (με πιστοποιητικό ισοτιμίας 
από το Δ.Ο.Α.Τ.Α.Π. [ΔΙ.Κ.Α.Τ.Σ.Α.] σε περίπτωση που ο τίτ¬ 
λος έχει αποκτηθεί στην αλλοδαπή) με ελάχιστο βαθμό 
8 (ή αντίστοιχο, σε περίπτωση πτυχίου της αλλοδαπής). 

2. Μεταπτυχιακός τίτλος ειδίκευσης, κατά προτίμηση 
σε συγγενές γνωστικό αντικείμενο (με πιστοποιητικό 
αναγνώρισης Δ.Ο.Α.Τ.Α.Π. [ΔΙ.Κ.Α.Τ.Σ.Α.]). Σημείωση: Σε 
περίπτωση που ο τίτλος σπουδών ή ο μεταπτυχιακός 
τίτλος ειδίκευσης δεν έχει συνάφεια με τα γνωστικά αντι¬ 
κείμενα του Τμήματος Μουσικών Σπουδών, ο ενδιαφε¬ 
ρόμενος να εκπονήσει διατριβή πρέπει να τεκμηριώνει 
προηγούμενη επαρκή και κατάλληλη μουσική κατάρτιση 
ή, κατά προτίμηση, μουσικές σπουδές, ώστε να είναι σε 
θέση να ανταποκριθεί στις απαιτήσεις που θέτουν τα 
συναφή επιστημονικά πεδία. 

3. Αναλυτικές βαθμολογίες (για αμφότερα τα προπτυ¬ 
χιακά και τα μεταπτυχιακά προγράμματα σπουδών). 

4. Υπόμνημα (στα ελληνικά, εκτάσεως όχι μεγαλύτερης 
των 1.000 λέξεων), στο οποίο να αναφέρονται τα ερευ¬ 
νητικά ενδιαφέροντα του αιτούντος, καθώς και οι λόγοι 
για τους οποίους επιθυμεί να συνεχίσει τις σπουδές του 
σε μεταπτυχιακό επίπεδο. 

5. Αναλυτικό βιογραφικό σημείωμα. 

6. Δύο συστατικές επιστολές. 

7. Τίτλος της προτεινόμενης διδακτορικής διατριβής 
στα ελληνικά (ή σε άλλη προτεινόμενη γλώσσα εκπό¬ 
νησης). 

8. Ερευνητική πρόταση (στα ελληνικά, εκτάσεως όχι 
μεγαλύτερης των 2.000 λέξεων), η οποία να παρουσιά¬ 
ζει συνοπτικά το θέμα, να το τοποθετεί στην τρέχουσα 
ακαδημαϊκή συζήτηση, να παραθέτει τους λόγους αλλά 
και τα στοιχεία που το καθιστούν πρωτότυπο και, τέλος, 
να προτείνει τη μεθοδολογία έρευνας για την πραγματο¬ 
ποίηση της διατριβής καθώς και επιβλέποντα καθηγητή 
(απαραίτητη κρίνεται η συνάφεια της ερευνητικής πρό¬ 
τασης με τα ερευνητικά ενδιαφέροντα του προτεινόμε- 
νου μέλους Δ.Ε.Π.). 

9. Δείγμα εργασίας (κατά προτίμηση πρωτότυπη δημο¬ 
σίευση σε επιστημονικό περιοδικό είτε - στην περίπτωση 
κατοχής μεταπτυχιακού διπλώματος - της διπλωματικής 
εργασίας, ή έστω αντίγραφο εργασίας προχωρημένου 
σεμιναρίου). Σημείωση: Αυτό το δείγμα εργασίας είναι 
απολύτως απαραίτητο στις περιπτώσεις έλλειψης με¬ 
ταπτυχιακού διπλώματος ή ακαδημαϊκής ισοδυναμίας 
του τίτλου σπουδών με ιποδΐοΐ". Σε τέτοια περίπτωση, 
ο καθηγητής που υποστηρίζει τη συγκεκριμένη πρό¬ 
ταση και προτίθεται να αναλάβειτην επίβλεψη της υπό 


εκπόνηση διατριβής, θα πρέπει να έχει προβεί προη¬ 
γουμένως σε εκτενή προεργασία με τον προτεινόμενο 
υποψήφιο διδάκτορα, διάρκειας ενός έτους τουλάχιστον 
(κατά προτίμηση όμως και παραπάνω), η οποία θα πι¬ 
στοποιεί μια εκτενή προκαταρκτική έρευνα πάνω στο 
θέμα, τη γνώση επαρκούς συναφούς βιβλιογραφίας, τη 
σαφή οριοθέτηση του θέματος και, με λίγα λόγια, ό,τι θα 
απαιτούσε κανείς από μια επαρκή διπλωματική εργασία 
μεταπτυχιακού επιπέδου. 

10. Πιστοποιητικό άριστης γνώσης μίας τουλάχιστον 
από τις κύριες ευρωπαϊκές γλώσσες για την κάλυψη βι¬ 
βλιογραφίας. Αν η προτεινόμενη ερευνητική πρόταση 
απαιτεί τη γνώση και κάποιας άλλης συγκεκριμένης 
γλώσσας, όπως π.χ. της ρωσικής ή της τουρκικής κ.λπ., 
τότε ο ενδιαφερόμενος θα πρέπει να είναι επίσης σε 
θέση να χειρισθεί επαρκώς τη συναφή βιβλιογραφία σε 
αυτήν την γλώσσα. 

Άρθρο 3 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Οι αιτήσεις των ενδιαφερομένων να εκπονήσουν δια¬ 
τριβή (με όλα τα απαιτούμενα δικαιολογητικά) εξετάζο¬ 
νται και αξιολογούνται από αρμόδιες τριμελείς επιτρο¬ 
πές, οι οποίες συστήνονται με ευθύνη της Συνέλευσης 
του Τμήματος και καλούν τους ενδιαφερομένους σε 
συνέντευξη. Στη συνέχεια, οι τριμελείς επιτροπές υπο¬ 
βάλλουν στη Συνέλευση του Τμήματος υπομνήματα, στα 
οποία α) αναφέρονται οι λόγοι για τους οποίους ο κάθε 
ενδιαφερόμενος να εκπονήσει διατριβή πρέπει ή δεν 
πρέπει να γίνει δεκτός και - εφόσον η εισήγηση είναι 
θετική-, β) προτείνονται τα μέλη Δ.Ε.Π. που κρίνονται 
καταλληλότερα για να συγκροτήσουν την Τριμελή Συμ¬ 
βουλευτική Επιτροπή, η οποία είναι το αρμόδιο όργανο 
για την παρακολούθηση μίας διατριβής καθ' όλη τη δι¬ 
άρκεια της εκπόνησης της και γνωμοδοτεί σχετικά με 
την πορεία και την ολοκλήρωση της. 

Η Συνέλευση του Τμήματος, λαμβάνοντας υπόψιν τη 
γνώμη του εκάστοτε προτεινόμενου επιβλέποντα κα¬ 
θηγητή, αλλά και το σχετικό υπόμνημα της αρμόδιας 
επιτροπής, εγκρίνει ή απορρίπτει τις αιτήσεις των εν¬ 
διαφερομένων να εκπονήσουν διατριβή. Σε περίπτω¬ 
ση έγκρισης, επικυρώνεται ο οριστικός τίτλος (και η 
γλώσσα) της υπό εκπόνηση διατριβής και συγκροτείται 
Τριμελής Συμβουλευτική Επιτροπή για κάθε υποψήφιο 
διδάκτορα, αποτελούμενη από ένα μέλος Δ.Ε.Π. ως επι- 
βλέπον και δύο άλλα μέλη Δ.Ε.Π. ως συνεπιβλέποντα (τα 
οποία μπορούν να ανήκουν στοΤμήμα Μουσικών Σπου¬ 
δών ή σε άλλαΤμήματατου Ε.Κ.Π.Α. ή άλλων ελληνικών 
πανεπιστημίων ή, τέλος, πανεπιστημίων της αλλοδαπής, 
σύμφωνα με τις ισχύουσες νομικές διατάξεις). 

Ένα μέλος Δ.Ε.Π. δεν μπορεί να αναλάβει την επίβλεψη 
περισσότερων από πέντε (5) υποψηφίων διδακτόρων. 
Αυτό σημαίνει ότι, αν κάποιο μέλος Δ.Ε.Π. έχει ήδη φτά¬ 
σει το όριο αυτό, δεν μπορεί να αναλάβει την επίβλεψη 
άλλης (νέας) διατριβής, μέχρις ότου ένας τουλάχιστον 
από τους υποψήφιους διδάκτορες του ολοκληρώσει τη 
διατριβή του ή διαγράφει (για οποιονδήποτε από τους 
λόγους που αναφέρονται παρακάτω) από το Μητρώο 
Υποψηφίων Διδακτόρων, ή εφόσον προκόψει κάποια 

ιδιαίτερη ανάγκη σε εξαιρετική περίπτωση και με ειδική 
έγκριση της Συνέλευσης του Τμήματος. 

Αν για οποιονδήποτε λόγο ο επιβλέπων καθηγητής 
εκλείψει ή διαπιστωμένα αδυνατεί να τελέσει χρέη επι- 
βλέποντος για μεγάλο χρονικό διάστημα λόγω υγείας 
ή παρατεταμένης απουσίας του ή κατόπιν σχετικού αι¬ 
τήματος του, η Συνέλευση του Τμήματος αναθέτει την 
επίβλεψη: α) σε άλλο μέλος Δ.Ε.Π., ύστερα από αίτηση 
του υποψηφίου διδάκτορα και γνώμη του προτεινόμε- 
νου νέου επιβλέποντος καθηγητή, ή β) σε ένα από τα 
άλλα δύο (2) μέλη της Συμβουλευτικής Επιτροπής, ακόμη 
και καθ' υπέρβαση του μέγιστου αριθμού υποψηφίων 
διδακτόρων που μπορούν να έχουν υπό την επίβλεψη 
τους (σύμφωνα με τα οριζόμενα στην προηγούμενη 
παράγραφο). 

Αν ο αρχικός επιβλέπων μετακινηθεί σε άλλο Τμήμα ή 
σε άλλο Α.Ε.Ι. ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από το Τμήμα Μουσικών 
Σπουδών του Ε.Κ.Π.Α., όπου και ξεκίνησε η εκπόνηση 
της διατριβής. 

Άρθρο 4 

ΔΙΑΡΚΕΙΑ ΕΚΠΟΝΗΣΗΣ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

Προκειμένου να είναι σε θέση να υποστηρίξει τη 
διδακτορική του διατριβή, ο υποψήφιος διδάκτορας 
απαιτείται να έχει συμπληρώσει τουλάχιστον τρία (3) 
ακαδημαϊκά έτη ερευνητικής δραστηριότητας από την 
ημερομηνία ορισμού τηςΤριμελούς Συμβουλευτικής Επι¬ 
τροπής και επικύρωσης του οριστικού τίτλου της υπό 
εκπόνηση διατριβής. 

Παρέχονται έωςτρία (3) επιπρόσθετα ακαδημαϊκά έτη 
(δηλαδή συνολικά έξι [6] έτη) για την έρευνα, τη συγγρα¬ 
φή και την προετοιμασία της κατάθεσης της διατριβής. 
Η πάροδος αυτής της συνολικής εξαετούς περιόδου 
χωρίς την κατάθεση και υποστήριξη της διδακτορικής 
διατριβής ή χωρίς την κατάθεση αίτησης παράτασης των 
σπουδών θέτει αυτοδικαίως τέλος στην υποψηφιότητα 
και επιφέρει τη διαγραφή του υποψηφίου από το Μη¬ 
τρώο Υποψηφίων Διδακτόρων με απόφαση της Γενικής 
Συνέλευσης του Τμήματος. 

Παρέχεται ακόμη η δυνατότητα κατ' εξαίρεση παρά¬ 
τασης (με όριο τριών εξαμηνιαίων παρατάσεων, δηλα¬ 
δή κάθε φορά γίνεται αίτηση παράτασης για ένα ακόμη 
εξάμηνο) με έγκριση από τη Συνέλευση του Τμήματος, 
έπειτα από πρόταση τηςΤριμελούς Συμβουλευτικής 
Επιτροπής. 

Άρθρο 5 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΥΠΟΨΗΦΙΩΝ ΔΙΔΑΚΤΟΡΩΝ 

Όλοι οι υποψήφιοι διδάκτορες έχουν την υποχρέωση 
να ανανεώνουν την εγγραφή τους ανά ακαδημαϊκό έτος, 
ειδάλλως διαγράφονται από το Μητρώο Υποψηφίων Δι¬ 
δακτόρων με απόφαση της Συνέλευσης του Τμήματος. 

Οι υποψήφιοι διδάκτορες πρέπει να βρίσκονται σε 
στενή συνεργασία με το επιβλέπον μέλος Δ.Ε.Π. και με 
τα άλλα μέλη της Συμβουλευτικής Επιτροπής από τη 


στιγμή που θα γίνουν δεκτοί και καθ' όλη τη διάρκεια 
εκπόνησης της διατριβής. Κατά περίπτωση και κατά την 
κρίση του επιβλέποντος καθηγητή και των μελών της 
Συμβουλευτικής Επιτροπής, ενδέχεται να τους ζητηθεί 
να παρακολουθήσουν ή να συμμετέχουν υποχρεωτικά 
σε μαθήματα, εργαστήρια ή σεμινάρια σχετικά με την 
υπό εκπόνηση διατριβή τους. 

Οι υποψήφιοι διδάκτορες μπορούν να ζητήσουν την 
αναστολή εκπόνησης της διατριβής τους για ένα ή δύο 
έτη το πολύ, εφόσον συντρέχει σοβαρός λόγος. Για τον 
σκοπό αυτόν υποβάλλουν αιτιολογημένη αίτηση (μαζί 
μετά απαραίτητα τεκμήρια) προς τη Συνέλευση του Τ μή¬ 
ματος, αφού προηγουμένως έχουν ενη μερώσει τα μέλη 
της Συμβουλευτικής Επιτροπής. 

Οι υποψήφιοι διδάκτορες έχουν ανά πάσα στιγμή το 
δικαίωμα να ζητήσουν μικρή αναπροσαρμογή στη δι¬ 
ατύπωση του τίτλου της υπό εκπόνηση διατριβής τους 
που έχει επικυρωθεί από τη Συνέλευση του Τμήματος 
κατά την υποδοχή τους. Εφόσον το αίτημα βρίσκει σύμ¬ 
φωνο τον επιβλέποντα καθηγητή και τα μέλη της Συμ¬ 
βουλευτικής Επιτροπής, υποβάλλεται προς έγκριση στη 
Συνέλευση του Τμήματος. Σε ειδικές περιπτώσεις, μπο¬ 
ρεί με την ίδια διαδικασία να ζητηθεί άπαξ η εκ βάθρων 
αλλαγή του τίτλου και του θέματος της διατριβής, όμως 
τότε, και εφόσον το αίτημα γίνει δεκτό από τη Συνέλευ¬ 
ση, θα πρέπει να μεσολαβήσουν τουλάχιστον τρία (3) 
ακαδημαϊκά έτη ερευνητικής δραστηριότητας προτού 
η ολοκληρωμένη διατριβή κατατεθεί προς κρίση. 

Οι υποψήφιοι διδάκτορες παρουσιάζουν προφορι¬ 
κά την ετήσια πρόοδο τους στο πλαίσιο σεμιναρίων 
υποψηφίων διδακτόρων που οργανώνονται από τους 
Τομείς κατά τους μήνες Απρίλιο, Μάιο ή Ιούνιο κάθε 
έτους και ακολούθως υποβάλλουν εγγράφως αναλυτι¬ 
κό υπόμνημα ενώπιον τηςΤριμελούς Συμβουλευτικής 
Επιτροπής σχετικά με την πρόοδο της διδακτορικής τους 
διατριβής. Επιπλέον, στο τέλος κάθε ακαδημαϊκού έτους 
καταθέτουν στην Τριμελή Συμβουλευτική Επιτροπή 
εμπεριστατωμένη και τεκμηριωμένη έκθεση προόδου 
της διατριβής τους, η οποία πιστοποιείται, εγκρίνεται 
και υπογράφεται από όλα τα μέλη της επιτροπής. Αντί¬ 
γραφο του υπομνήματος, σχόλια του επιβλέποντος και 
των άλλων μελών της επιτροπής, καθώς και η έκθεση 
προόδου καταχωρίζονται στον ατομικό φάκελο του κάθε 
υποψηφίου. Σε περίπτωση παράλειψης, οι υποψήφιοι 
διαγράφονται, εκτός αν υπάρχει σοβαρός και τεκμηρι¬ 
ωμένος λόγος, οπότε κρίνει η Συνέλευση του Τμήματος. 

Οι υποψήφιοι διδάκτορες μπορούν με δική τους μέ¬ 
ριμνα να διεκδικήσουν και να λάβουν υποτροφίες που 
παρέχονται από άλλους οργανισμούς και φορείς, αρκεί οι 
όροι τους να μη αντιβαίνουν στις διατάξεις του παρόντος 
κανονισμού και στις εξ αυτών απορρέουσες υποχρεώ¬ 
σεις των υποψηφίων διδακτόρων. 

Άρθρο 6 

ΥΠΟΣΤΗΡΙΞΗ ΔΙΑΤΡΙΒΗΣ - ΑΠΟΝΟΜΗ ΤΙΤΛΟΥ 

Οταν ο υποψήφιος διδάκτορας έχει ολοκληρώσει τη 
διατριβή του, την καταθέτει στον επιβλέποντα καθηγητή 
και στα λοιπά μέλη της Συμβουλευτικής Επιτροπής, και 
υποβάλλει αίτηση για δημόσια υποστήριξη και αξιολό¬ 
γηση της διατριβής. 

Τα μέλη της Συμβουλευτικής Επιτροπής, εφόσον 
εγκρίνουν και συμφωνούν ότι η διατριβή έχει καλώς ολο¬ 
κληρωθεί και ότι μπορεί να υποστηριχθεί, συντάσσουν 
αναλυτική εισηγητική έκθεση, την οποία υποβάλλουν 
στη Συνέλευση του Τμήματος, και ταυτοχρόνως κατα¬ 
θέτουν αίτηση συγκρότησης Επταμελούς Εξεταστικής 
Επιτροπής για την κρίση και τη βαθμολόγηση της δια¬ 
τριβής, καθώς και ορισμού ημερομηνίας υποστήριξης 
της διατριβής. 

Η Επταμελής Εξεταστική Επιτροπή απαρτίζεται από 
τα υφιστάμενα τρία (3) μέλη της Συμβουλευτικής Επι¬ 
τροπής καθώς και από τέσσερα (4) άλλα μέλη Δ.Ε.Π. που 
ορίζονται από τη Συνέλευση μετά από πρόταση τηςΤρι- 
μελούς Συμβουλευτικής Επιτροπής. Σε περίπτωση που 
κατά την περίοδο της υποστήριξης της διατριβής μέλη 
της Συμβουλευτικής Επιτροπής έχουν συνταξιοδοτηθεί 
(συμπεριλαμβανομένων των ομότιμων καθηγητών), με 
απόφαση της Συνέλευσης του Τμήματος αντικαθίστα¬ 
νται από ισάριθμα άλλα μέλη Δ.Ε.Π.Τα αφυπηρετήσαντα 
όμως μέλη της Συμβουλευτικής Επιτροπής μπορούν να 
παρίστανται, εφόσον το επιθυμούν, στην υποστήριξη 
της διατριβής και τη συνεδρίαση της Επταμελούς Εξε¬ 
ταστικής Επιτροπής, χωρίς δικαίωμα ψήφου. 

Ο Πρόεδρος του Τμήματος ανακοινώνει στον υποψή¬ 
φιο διδάκτορα την απόφαση της Συνέλευσης και ορίζει 
σε συνεννόηση με τα μέλη της Εξεταστικής Επιτροπής 
την ημερομηνία της υποστήριξης. Το διάστημα ανάμε¬ 
σα στην απόφαση τηςΣυνέλευσηςτουΤμήματος και την 
υποστήριξη της διατριβής δεν πρέπει να υπερβαίνει τους 
τρεις μήνες.Τα μέλη της Εξεταστικής Επιτροπής πρέπει να 
προσκληθούν εγκαίρως (κατά κανόνα τουλάχιστον τρεις 
εβδομάδες νωρίτερα) στην υποστήριξη και η ημερομηνία 
της τελευταίας πρέπει να έχει ανακοινωθεί δημόσια. 

Η υποστήριξη πραγματεύεται το αντικείμενο της δια¬ 
τριβής, ενταγμένο στο ευρύτερο ερευνητικό του πεδίο. Η 
παρουσίαση είναι προφορική και δεν πρέπει να διαρκεί 
περισσότερο από 30 λεπτά της ώρας. Κατόπιν τούτου, τα 
μέλη της Εξεταστικής Επιτροπής υποβάλλουν ερωτήσεις 
στον υποψήφιο. Η διαδικασία διαρκεί συνολικά το πολύ 
90 λεπτά της ώρας, είναι κατά κανόνα ανοιχτή μόνο για 
το κοινό του πανεπιστημίου και διεξάγεται στην ελληνική 
γλώσσα. Ο Πρόεδρος του Τμήματος, εφόσον συμμετέ¬ 
χει στην Επταμελή Εξεταστική Επιτροπή, ή ο επιβλέπων 
καθηγητής διευθύνει τη συζήτηση και μπορεί κατά την 
κρίση του να αποκλείσει την παρουσία κοινού μερικώς 
ή ολοκληρωτικά, στον βαθμό που αυτό απαιτείται για 
την ομαλή διεξαγωγή της υποστήριξης της διατριβής. 

Ο επιβλέπων καθηγητής της διατριβής φροντίζει για 
τη δημιουργία ενός καταλόγου παρουσιών των μελών 
της Εξεταστικής Επιτροπής και για την τήρηση συνοπτι¬ 
κών πρακτικών για την πορεία και το περιεχόμενο της 
υποστήριξης. Τα πρακτικά πρέπει να υπογραφούν από 
τον πρόεδρο της επιτροπής και από εκείνον που τα τηρεί 
(ένα μέλος Δ.Ε.Π. της Εξεταστικής Επιτροπής, εφόσον 
δενπαρίσταται η ΓραμματέαςτουΤμήματος). Παρεκκλί- 
νουσες απόψεις μπορούν να επισυναφθούν γραπτώς, 
εφόσον είναι ενυπόγραφες. Ο κατάλογος παρουσιών 
και το πρωτόκολλο των πρακτικών κατατίθενται στον 
φάκελο της διατριβής. 


Η υποστήριξη δεν μπορεί να διεξαχθεί, εάν δεν είναι 
παρόντα τουλάχιστον τα πέντε (5) από τα επτά μέλη της 
Εξεταστικής Επιτροπής, εκ των οποίων τα τέσσερα (4) 
τουλάχιστον πρέπει να έχουν φυσική παρουσία στην 
υποστήριξη, ενώ τα υπόλοιπα μπορούν να συμμετέχουν 
και μέσω τηλεδιάσκεψης. 

Στο τέλος της διαδικασίας, η Επταμελής Εξεταστική 
Επιτροπή συνεδριάζει κεκλεισμένων των θυρών, κρί¬ 
νει την εργασία ως προς την ποιότητα, την πληρότητα, 
την πρωτοτυπία και τη συμβολή της στην επιστήμη, και 
αποφασίζει για την καταρχήν αποδοχή ή την απόρριψη 
της διατριβής, καθώς και για τον βαθμό, κατά τα νόμιμα. 

Η διδακτορική διατριβή, εφόσον γίνει καταρχήν απο¬ 
δεκτή, αξιολογείται με τους εξής χαρακτηρισμούς: «Άρι¬ 
στα» - «Λίαν καλώς» - «Καλώς». Για την κατάθεση και την 
καταμέτρηση των βαθμών, καθώς και για την εξαγωγή 
του τελικού βαθμού, ισχύουν όσα προβλέπονται από το 
νομικό πλαίσιο και τα πανεπιστημιακά θέσμια. 

Αν η διατριβή απορριφθεί, μπορεί να υποστηριχθεί μία 
ακόμη φορά, αφού αναθεωρηθεί σύμφωνα με τις υπο¬ 
δείξεις των μελών της Εξεταστικής Επιτροπής που έχουν 
υποβληθεί κατά τη διάρκεια της υποστήριξης, αλλά και 
επιπρόσθετες υποδείξεις των μελών της Συμβουλευτικής 
Επιτροπής που γίνονται ακόμη και μετά την ανεπιτυχή 
διαδικασία της υποστήριξης. Η νέα υποστήριξη της δι¬ 
ατριβής μπορεί να πραγματοποιηθεί το νωρίτερο σε 
τρεις και το αργότερο σε έξι μήνες μετά την πρώτη. Σε 
περίπτωση που και η δεύτερη υποστήριξη απορριφθεί, 
η Επταμελής Εξεταστική Επιτροπή απορρίπτει οριστικά 
τον υποψήφιο διδάκτορα και δικαιολογεί την απόφαση 
της. Η απόφαση αυτή, από κοινού με την αιτιολόγηση 
της, ανακοινώνεται γραπτώς στον απορριφθέντα υπο¬ 
ψήφιο διδάκτορα με πιστοποίηση της Σχολής. 

Σε περίπτωση που διαπιστωθεί εκτεταμένη λογοκλοπή 
ή η διατριβή αποδειχθεί ότι έχει συνταχθεί από πρόσωπο 
διαφορετικό του υποψηφίου διδάκτορα, ο τελευταίος 
απορρίπτεται οριστικά, χωρίς δικαίωμα εκ νέου υπο¬ 
στήριξης της διατριβής. 

Αν ο υποψήφιος διδάκτορας δεν εμφανιστεί αδι¬ 
καιολόγητα στην υποστήριξη της διατριβής του, αυτή 
θεωρείται απορριφθείσα. Η απόφαση αυτή οφείλει να 
ανακοινωθεί γραπτώς στον υποψήφιο διδάκτορα και να 
περιλαμβάνει μία αιτιολόγηση καθώς και ενημέρωση για 
το δικαίωμα υποβολής ένστασης. 

Έπειτα από την επιτυχή υποστήριξη και την πιστοποί¬ 
ηση της Σχολής για την αποδοχή της διατριβής και τον 
τελικό της βαθμό, ο υποψήφιος διδάκτορας λαμβάνει 
μία βεβαίωση, στην οποία αναγράφονται ο τίτλος της 
διατριβής και ο τελικός βαθμός. Αυτή η βεβαίωση, όμως, 
δεν παρέχει ακόμα το δικαίωμα χρήσης του τίτλου του 
διδάκτορος. 

Μετά την υποστήριξη και πριν την ορκωμοσία του, ο 
υποψήφιος διδάκτορας υποχρεούται να καταθέσει ένα 
αντίτυπο της διατριβής του στη Βιβλιοθήκη του Τμήμα¬ 
τος (καθώς και σε ψηφιακή μορφή, μαζί με τα απαραί¬ 
τητα απογραφικά στοιχεία, προκειμένου να αναρτηθεί 
στο ψηφιακό αποθετήριο «Πέργαμος» του Ε.Κ.Π.Α.) και 
ένα στη Γραμματεία για να προωθηθεί στο Εθνικό Κέντρο 
Τεκμηρίωσης (την κατάθεση στο Ε.Κ.Τ. μπορεί όμως να 

αναλάβει να την κάνει και αυτοπροσώπως ο υποψήφιος 
διδάκτορας). Στο εσώφυλλο των αντιτύπων αυτών θα 
πρέπει να μνημονεύεται, σε εμφανές σημείο, η σύνθεση 
της τριμελούς συμβουλευτικής επιτροπής (στην αρχική 
αλλά και στην τελική της μορφή, εφ’ όσον ο επιβλέπων 
καθηγητής ή και άλλα μέλη της επιτροπής έχουν εν τω 
μεταξύ αφυπηρετήσει ή αντικατασταθεί για άλλους λό¬ 
γους) καθώς και της επταμελούς εξεταστικής επιτροπής 
της διατριβής. 

Με την κατάθεση των παραπάνω αντιτύπων, ο υπο¬ 
ψήφιος διδάκτορας δηλώνει αν επιθυμεί η διατριβή του 
να είναι διαθέσιμη στο κοινό ή όχι, με τους όρους και 
τις προϋποθέσεις περί πνευματικών δικαιωμάτων που 
προβλέπουν η Βιβλιοθήκη, το αποθετήριο «Πέργαμος» 
του Ε.Κ.Π.Α. και το Ε.Κ.Τ. Σημειώνεται ότι, σε περίπτωση 
που η διατριβή έχει, λόγω της φύσης της, εκπονηθεί στο 
πλαίσιο ευρύτερης ερευνητικής μονάδος ή ερευνητικού 
προγράμματος με επιστημονικό υπεύθυνο, ο συγγραφέ¬ 
ας της διδακτορικής διατριβής είναι ο δικαιούχος του 
περιουσιακού και ηθικού δικαιώματος πνευματικής ιδι¬ 
οκτησίας, καθώς και του περιεχομένου της διατριβής 
του, σύμφωνα με τον ν. 2121/1993, ενώ τα δικαιώματα 
βιομηχανικής ιδιοκτησίας (π.χ. εφευρέσεις), που ενδε¬ 
χομένως προκύψουν από τα αποτελέσματα της έρευ¬ 
νας της διδακτορικής διατριβής, ανήκουν τόσο στον 
διδάκτορα όσο και στον επιβλέποντα καθηγητή ή και 
σε άλλους ερευνητές που μετέχουν στην ερευνητική 
ομάδα, σύμφωνα με την ισχύουσα νομοθεσία. Δικαιώ¬ 
ματα διανοητικής ιδιοκτησίας που προκύπτουν μετά το 
πέρας εκπόνησηςτης διδακτορικής διατριβής λόγω της 
συνέχισης της αντίστοιχης έρευνας στο εργαστήριο ανή¬ 
κουν αποκλειστικά στον επιστημονικό υπεύθυνο αυτής 
της φάσης της έρευνας ή και σε άλλους ερευνητές. Για 
τέτοιου είδους θέματα μπορεί να υπογράφει σύμβαση 
μεταξύ των ενδιαφερομένων μερών σε οποιοδήποτε 
στάδιο εκπόνησης της έρευνας. 

Εφόσον έχουν εκπληρωθεί όλες οι παραπάνω προϋ¬ 
ποθέσεις, ο υποψήφιος διδάκτορας καλείται σε ειδική 
συνεδρίαση της Συνέλευσης του Τμήματος. Εκεί, πα¬ 
ρουσία του/της Κοσμήτορος της Σχολής, ο υποψήφιος 
αναγιγνώσκει το κείμενο της νενομισμένης καθομολό¬ 
γησης, αναγορεύεται Διδάκτορας του Τμήματος από τον 
Πρόεδρο της Συνέλευσης και παραλαμβάνει το σχετικό 
δίπλωμα. 

Άρθρο 7 

ΔΙΔΑΚΤΟΡΙΚΗ ΔΙΑΤΡΙΒΗ ΜΕ ΣΥΝΕΠΙΒΛΕΨΗ 

Η εκπόνηση μίας διδακτορικής διατριβής μπορεί να 
γίνει σε συνεργασία με ερευνητικά κέντρα και ινστιτούτα 
της ημεδαπής υπό το καθεστώςτης συνεπίβλεψης, σύμ¬ 
φωνα με τις κείμενες νομικές διατάξεις και υπουργικές 
αποφάσεις. Στην περίπτωση αυτή, τη διοικητική ευθύνη 
αναλαμβάνει ένα από τα συνεργαζόμενα ιδρύματα, ορί¬ 
ζεται ένας επιβλέπων από κάθε συνεργαζόμενο ίδρυμα/ 
φορέα και η εκπόνηση της διατριβής διαρκεί τουλάχι¬ 
στον τρία (3) έτη από τον ορισμό των επιβλεπόντων 
μελών Δ.Ε.Π./ερευνητών. Τα σχετικά με τη διαδικασία 
εκπόνησης της διατριβής, από την επιλογή του υποψη¬ 


φίου διδάκτορα έως και την απονομή του διδακτορικού 
τίτλου, καθώς και η χορήγηση ενιαίου ή χωριστού τίτλου 
σε περίπτωση συνεργασίας μεταξύ ιδρυμάτων, προβλέ- 
πονται σε οικείο Ειδικό Πρωτόκολλο Συνεργασίας που 
καταρτίζεται από τα συνεργαζόμενα Τμήματα/φορείς 
και εγκρίνεται από την οικεία Σύγκλητο και τα συλλογικά 
όργανα διοίκησης των ερευνητικών κέντρων. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως, καθορίζεται οτιδήποτε σχετίζεται με την 
εκπόνηση διδακτορικών διατριβών υπό το καθεστώςτης 
συνεπίβλεψης με αναγνωρισμένα ως ομοταγή ιδρύματα 
ή ερευνητικά κέντρα και ινστιτούτα της αλλοδαπής. 

Άρθρο 8 

ΤΡΕΧΟΥΣΕΣ (ΜΕΤΑΒΑΤΙΚΕΣ) ΔΙΑΤΑΞΕΙΣ 

Οι υποψήφιοι διδάκτορες που έχουν γίνει δεκτοί πριν 
από την έναρξη ισχύος του παρόντος κανονισμού (δη¬ 
λαδή πριν τον Φεβρουάριο του 2018), ανάλογα με το 
στάδιο στο οποίο βρίσκονται (ερευνητικό, συγγραφικό 
ή προετοιμασίας κατάθεσης της διατριβής), οφείλουν 
να ακολουθούν εφεξής τις βασικές γραμμές προόδου, 
να συμμετέχουν στα σεμινάρια υποψηφίων διδακτόρων 
που οργανώνονται από τουςΤομείς και, ανάλογα με τον 
χρόνο που έχουν ήδη διανύσει, να επιταχύνουν την προ¬ 
ετοιμασία κατάθεσης της διατριβής τους. 

Εάν έχει παρέλθει ήδη αρκετός χρόνος από ένα εύλογο 
χρονικό διάστημα πέραν του ελάχιστου προβλεπόμενου 
(της τριετίας), οι υποψήφιοι διδάκτορες θα πρέπει, με την 
έγκριση του επιβλέποντος καθηγητή τους, να υποβά¬ 
λουν αίτηση παράτασης του χρόνου ολοκλήρωσης της 
διατριβής τους, αναφέροντας και τους λόγους για τους 
οποίους νομιμοποιείται η έγκριση της προτεινόμενης 
παράτασης από τη Συνέλευση του Τμήματος. 

Διατριβές για τις οποίες έχει ήδη παρέλθει και το μέ¬ 
γιστο προβλεπόμενο χρονικό διάστημα (της εξαετίας) 
από την έναρξη της εκπόνησης τους, μπορούν κατ' 
εξαίρεση να λάβουν, έπειτα από αίτηση των υποψηφί¬ 
ων διδακτόρων, παράταση έως τρία (3) ακόμη εξάμηνα, 
ανεξαρτήτως του χρόνου που έχει παρέλθει μετά την 
εξαετία. Εάν όμως δεν υποβληθεί σχετική αίτηση μέχριτο 
τέλος Μάί'ου του παρόντος έτους (2018), παύει να ισχύ- 
ειτο δικαίωμα συνέχισης εκπόνησης της διατριβής και οι 
υποψήφιοι διαγράφονται από το Μητρώο Υποψηφίων 
Διδακτόρων με απόφαση της Συνέλευσης του Τμήματος. 

Όλοι ανεξαιρέτως οι ήδη τελούντες υπό την ιδιότητα 
του υποψηφίου διδάκτορα οφείλουν να υποβάλουν έκ¬ 
θεση προόδου μέχρι τον Σεπτέμβριο του 2018 και ακο¬ 
λούθως να την υποβάλλουν και αυτοί τακτικά κατ' έτος, 
υπαγόμενοι πλήρως στις διατάξεις του παρόντος κανο¬ 
νισμού. Όσοι δεν ανταποκριθούν στην υποχρέωση αυτή, 
διαγράφονται από το Μητρώο Υποψηφίων Διδακτόρων 
με απόφαση της Συνέλευσης του Τμήματος. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

Τεύχος Β'561/21.02.2018 


Αριθμ. αττόφ. 597/1-2- 2018 (2) 

Έγκριση του κανονισμού Διδακτορικών Σπου¬ 
δών του τμήματος Θεατρικών Σπουδών του Εθνι¬ 
κού και Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14), 

2. την υπ’ αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

6. το π.δ. 85/2013 (ΦΕΚ Α' 124) «Ιδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (8η συνε¬ 
δρία, 28-12-2017), 

8. το απόσπασμα πρακτικών της Συνέλευσης του Τμή¬ 
ματος Θεατρικών Σπουδών του Ε.Κ.Π.Α. (4η συνεδρία, 
30/11/2017), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

την έγκριση του κανονισμού Διδακτορικών Σπουδών 
του Τμήματος Θεατρικών Σπουδών του Εθνικού και Κα- 
ποδιστριακού Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Θεατρικών 
Σπουδών του Εθνικού και Καποδιστριακού Πανεπιστη¬ 
μίου Αθηνών οργανώνονται και λειτουργούν σύμφωνα 
με τις διατάξεις του ν. 4485/2017 και του εν γένει θε¬ 
σμικού πλαισίου όπως κάθε φορά ισχύει. Αποσκοπούν 
στην προαγωγή της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφο¬ 
ρά του/της κατόχου του στην εξέλιξη της γνώσης στον 
επιστημονικό κλάδο των Θεατρικών Σπουδών, συμπε¬ 
ριλαμβανομένων των Παραστατικών Τεχνών. 

Άρθρο 2 

Δικαίωμα υποβολής αίτησης για εκπόνηση 
διδακτορικής διατριβής 

Δικαίωμα υποβολής αίτησης για εκπόνηση διδακτορι¬ 
κής διατριβής έχει ο/η κάτοχος Διπλώματος Μεταπτυχι¬ 
ακών Σπουδών (Δ.Μ.Σ.) Θεατρικών Σπουδών Α.Ε.Ι. της 
ημεδαπής ή αναγνωρισμένου ως ισότιμου της αλλοδα¬ 


πής ή ενιαίου και αδιάσπαστου τίτλου σπουδών μετα¬ 
πτυχιακού επιπέδου του άρθρου 46 του ν. 4485/2017. 

Οι κάτοχοι πτυχίων ή/και μεταπτυχιακών τίτλων Αν¬ 
θρωπιστικών Επιστημών έχουν τη δυνατότητα υποβο¬ 
λής αίτησης και η Συνέλευση τουΤμήματος θα λαμβάνει 
ειδική απόφαση για την αποδοχή τους. 

Οι κάτοχοι πτυχίων ή/και μεταπτυχιακών τίτλων από 
άλλους επιστημονικούς κλάδους, με αποδεδειγμένη 
σχέση με το θέατρο (π.χ. κάτοχοι πτυχίου Δραματικής 
Σχολής ή με αποδεδειγμένη επαγγελματική καλλιτεχνική 
δραστηριότητα) μπορούν να αιτηθούν και κατ’ εξαίρεση 
γίνονται δεκτοί μετά από απόφαση της Συνέλευσης του 
Τμήματος. 

Σε ειδικές περιπτώσεις, όπου ο/η υποψήφιος/α δι¬ 
αθέτει αναγνωρισμένο επιστημονικό ή καλλιτεχνικό 
έργο υψηλού κύρους, δύναται να γίνει αιτιολογημένα 
δεκτός, με απόφαση Συνέλευσης του Τμήματος, ως 
υποψήφιος διδάκτορας και μη κάτοχος Δ.Μ.Σ. (άρθ. 38, 
ν. 4485/2017). Στην περίπτωση αυτή μπορεί να ζητηθεί 
από τους/τις υποψηφίους/ες να παρακολουθήσουν μα¬ 
θήματα, σεμινάρια ή εργαστήρια. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

Οι ενδιαφερόμενοι/ες μπορούν να υποβάλλουν αί¬ 
τηση: 

[α] είτε κατά τη διάρκεια κάθε ακαδημαϊκού έτους και 
ειδικότερα κατά τους μήνες Σεπτέμβριο και Μάρτιο, στη 
Γραμματεία τουΤμήματος θεατρικών Σπουδών (άρθ. 38, 
ν. 4485/2017), 

[β] είτε μετά τη δημοσίευση σχετικής προκήρυξης ή 
πρόσκλησης εκδήλωσης ενδιαφέροντος για εκπόνηση 
διδακτορικής διατριβής (άρθ. 42, ν. 4485/2017). 

Άρθρο 4 

Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
περιλαμβάνονται: 

- προτεινόμενος τίτλος διδακτορικής διατριβής 

-τεκμηριωμένη επιστημονική πρόταση και προσχέδιο 

διδακτορικής διατριβής 

- προτεινόμενη γλώσσα εκπόνησης της διδακτορικής 
διατριβής 

- προτεινόμενος επιβλέπων της διδακτορικής διατρι¬ 

βής 

2. Φωτοτυπία Αστυνομικού Δελτίου Ταυτότητας 

3. Αναλυτικό Βιογραφικό και Εργογραφικό Σημείωμα 

4. Πτυχίο Ανώτατης Σχολής. Εάν ο τίτλος έχει αποκτη¬ 
θεί στην αλλοδαπή θα συνοδεύεται με πιστοποιητικό 
ισοτιμίας από το ΔΟΑΤΑΠ. 

5. Μεταπτυχιακό Δίπλωμα Ειδίκευσης. Εάν ο τίτλος έχει 
αποκτηθεί στην αλλοδαπή θα συνοδεύεται με πιστοποι¬ 
ητικό ισοτιμίας από το ΔΟΑΤΑΠ. 

6. Πιστοποιητικά γλωσσομάθειας για τουλάχιστον δύο 
(2) από τις καθιερωμένες στη διεθνή βιβλιογραφία ξένες 
γλώσσες, η μία σε επίπεδο Θ1 και η άλλη τουλάχιστον 
σε επίπεδο Β2. 

7. Δείγμα επιστημονικής εργασίας ή αντίγραφο της 
μεταπτυχιακής εργασίας ειδίκευσης. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον/ην 
υποψήφιο/α. Η Συνέλευση τουΤμήματος, αφού λάβει τη 
γνώμη του προτεινόμενου από την επιτροπή επιβλέπο- 
ντος, τη συνεκτιμά με το υπόμνημα της επιτροπής και 
εγκρίνει ή απορρίπτει αιτιολογημένα την αίτηση του/ 
ης υποψηφίου/ας. 

Στην εγκριτική απόφαση ορίζεται και η γλώσσα 
συγγραφής της διδακτορικής διατριβής (άρθ. 38, 
ν. 4485/2017). 

Μετά την εγγραφή των υποψηφίων διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των Τριμελών Συμ¬ 
βουλευτικών Επιτροπών αναρτώνται από τη Γραμματεία 
του Τμήματος στον διαδικτυακό τόπο του Τμήματος Θεα¬ 
τρικών Σπουδών στην ελληνική και στην αγγλική γλώσσα 
(άρθ. 38, ν. 4485/2017). 

Άρθρο 6 

Επίβλεψη διδακτορικής διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτές και Επίκου¬ 
ροι του οικείου ή άλλου Α.Ε.Ι. ή Ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή ως διαφορετικά ορί¬ 
ζεται από το ισχύον εκάστοτε νομοθετικό πλαίσιο (άρθ. 
39, ν. 4485/2017). 

Κάθε Επιβλέπων/ουσα μπορεί να επιβλέπει έως οκτώ 
(8) υποψήφιους διδάκτορες κατά ανώτατο όριο. 

2. Τριμελής Συμβουλευτική Επιτροπή 

Η Συνέλευση τουΤμήματος αναθέτει στον/ην προτει- 
νόμενο/η επιβλέποντα/ουσα, σύμφωνα με την παρ. 3, 
άρθ. 38, ν. 4485/2017, την επίβλεψη της διδακτορικής 
διατριβής και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την εκ¬ 
πόνηση και συγγραφή της (παρ. 2, άρθ. 39, ν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο/η επιβλέπων/ουσα και δύο ακόμη μέλη 
Δ.Ε.Π. Α' βαθμίδας, Αναπληρωτές και Επίκουροι από το 
οικείο ή άλλο Α.Ε.Ι. ή Καθηγητές/τριες αναγνωρισμένων 
ως ομοταγών ιδρυμάτων της αλλοδαπής, οι οποίοι/ες 
είναι κάτοχοι διδακτορικού διπλώματος, ή Ερευνητές/ 


ήτριεςτων βαθμιδών Α', Β' ή Γ' από ερευνητικά κέντρα 
του άρθρου 13Ατου ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του οικείου Τμήματος (άρθ. 39, ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για χρονικό 
διάστημα μεγαλύτερο του ενός έτους, η Συνέλευση του 
Τμήματος, εκτιμώντας τις περιστάσεις, αναθέτει σε άλλο 
άτομο την επίβλεψη, σύμφωνα με όσα ορίζονται στις 
προηγούμενες παραγράφους, είτε με δική της πρωτο¬ 
βουλία, είτε ύστερα από αίτηση του/της υ.δ. και γνώμη 
του/της προτεινόμενου/ης επιβλέποντος/ουσας. Δια¬ 
φορετικά, αναθέτει σε ένα από τα άλλα δύο (2) μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων που μπορεί να επιβλέπει, σύμφωνα με όσα ορίζονται 
στον παρόντα Κανονισμό (άρθ. 39, ν. 4485/2017). 

Σε περίπτωση που κάποιο/α μέλος/η της Τριμελούς 
Συμβουλευτικής Επιτροπής εκλείψει/ουν ή διαπιστω¬ 
μένα αδυνατεί/ούν να επικουρήσει/ουν την υπό κρίση 
διδακτορική διατριβή για χρονικό διάστημα μεγαλύτερο 
του ενός έτους ή εάν η εξέλιξη της έρευνας καταστήσει 
απαραίτητη τη συμμετοχή σε αυτή περισσότερο εξει- 
δικευμένου Καθηγητή ή Ερευνητή, ή αν το αιτηθεί ο/η 
υποψήφιος/α, η Συνέλευση του Τμήματος, μετά από 
αιτιολογημένη έκθεση του/της επιβλέποντος/ουσας, 
δύναται να το/τα αντικαταστήσει. 

Τα αφυπηρετήσαντα μέλη της Τριμελούς Συμβου¬ 
λευτικής Επιτροπής συνεχίζουν να παρακολουθούν την 
πρόοδο της διατριβής και, με απόφαση της Συνέλευσης 
τουΤμήματος, αντικαθίστανται από ισάριθμα μέλη πριν 
την κρίση της διδακτορικής διατριβής, προκειμένου να 
οριστεί η Επταμελής Εξεταστική Επιτροπή. Σε αυτή την 
περίπτωση, η εισηγητική έκθεση συντάσσεται από την 
αρχική Τριμελή Επιτροπή και στη διδακτορική διατριβή 
που κατατίθεται αναγράφονται και οι δύο συνθέσεις της 
Τριμελούς (αρχική - τελική). 

2β. Μετακίνηση/συνταξιοδότηση Επιβλέποντος/ουσας 
Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Τμήμα Θεατρικών Σπουδών του Εθνικού και Καποδιστρι- 
ακού Πανεπιστήμιου Αθηνών (άρθ. 39, ν. 4485/2017). 
Εάν αφυπηρετήσει, με απόφαση της Συνέλευσης του 
Τμήματος, αντικαθίσταται από άλλο μέλος, προκειμένου 
να οριστεί η Επταμελής Εξεταστική Επιτροπή για την 
κρίση της διδακτορικής διατριβής 

3. Επταμελής Εξεταστική Επιτροπή 
Η Συνέλευση του Τμήματος Θεατρικών Σπουδών 
ορίζει Επταμελή Εξεταστική Επιτροπή για την κρίση της 
διδακτορικής διατριβής (παρ. 1, άρθ. 41, ν. 4485/2017). 

Στην Επταμελή Εξεταστική Επιτροπή μετέχουν με δι¬ 
καίωμα ψήφου τα μέλη τηςΤριμελούς Συμβουλευτικής 
Επιτροπής, εκτός από τα αφυπηρετήσαντα μέλη αυτής, 
τα οποία με απόφαση της Συνέλευσης του Τμήματος 
αντικαθίστανται από ισάριθμα μέλη που πληρούν τα 
κριτήρια του δεύτερου και τρίτου εδαφίου της παρα¬ 
γράφου 2 του άρθρου 39 του ν. 4485/2017, καθώς και 
τέσσερα (4) επιπλέον μέλη, που πληρούν τα κριτήρια 
του δευτέρου εδαφίου της παραγράφου 2 του άρθρου 
39 του ν. 4485/2017. 

Τα αφυπηρετήσαντα μέλη τηςΤριμελούςΣυμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθ. 39 και 41, 
ν. 4485/2017). 

Άρθρο 7 

Χρονική διάρκεια, Δικαιώματα και 

Υποχρεώσεις υποψηφίων διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημε¬ 
ρολογιακά έτη από την ημερομηνία ορισμού της Τρι¬ 
μελούς Συμβουλευτικής Επιτροπής (άρθ. 40, παρ. 1, 
ν. 4485/2017). 

Η μέγιστη χρονική διάρκεια είναι πέντε (5) πλήρη ημε¬ 
ρολογιακά έτη από την ημερομηνία ορισμού τηςΤριμε- 
λούς Συμβουλευτικής Επιτροπής. 

Ο/Η υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου μέχρι έως και 2 έτη συνολικά. 
Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπό¬ 
νησης διδακτορικής διατριβής. Κατά τη διάρκεια της 
αναστολής φοίτησης οι υποψήφιοι δεν επωφελούνται 
των δικαιωμάτων και των παροχών που προβλέπονται 
για τους υποψήφιους διδάκτορες. 

Με την παρέλευση του 5ου (ή 7ου έπειτα από διετή 
αναστολή φοίτησης) ακαδημαϊκού έτους από την πρώτη 
εγγραφή τους οι υποψήφιοι διδάκτορες υποβάλλουν 
εντός τριών ημερολογιακών μηνών αιτιολογική έκθεση 
στην οποία εξηγούν τεκμηριωμένα και επαρκώς τους 
λόγους για τους οποίους εκκρεμεί η ολοκλήρωση της 
διατριβής τους. Η αιτιολογική έκθεση αξιολογείται από 
την Τριμελή Συμβουλευτική Επιτροπή εντός ενός δι- 
μήνου από την κατάθεση της. Εφόσον η αιτιολόγηση 
απορριφθεί κατά πλειοψηφία, γίνεται διαγραφή του υπο¬ 
ψηφίου διδάκτορα χωρίς άλλη προειδοποίηση. Εφόσον 
η αιτιολόγηση γίνει δεκτή, με απόφαση της Συνέλευσης 
του Τμήματος ο υποψήφιος διδάκτορας λαμβάνει διορία 
ενός ακόμη ημερολογιακού έτους από την ημέρα της 
απόφασης, για να ολοκληρώσει τη συγγραφή της διδα¬ 
κτορικής του διατριβής και να την καταθέσει προς κρίση. 
Μετά τη διορία αυτή, εφόσον δεν έχει καταθέσει ολο¬ 
κληρωμένη τη διδακτορική του διατριβή, διαγράφεται 
από υποψήφιος διδάκτορας χωρίς άλλη προειδοποίηση. 

2. Δικαιώματα και Υποχρεώσεις 

Οι υποψήφιοι διδάκτορες υποχρεούνται σε ανανέ¬ 


ωση εγγραφής ανά ακαδημαϊκό έτος (άρθ. 45, παρ. 2, 
ν. 4485/2017). 

Οι υποψήφιοι διδάκτορες κάθε έτος, από 15 έως 30 
Σεπτεμβρίου, παρουσιάζουν προφορικά και υποβάλ¬ 
λουν και εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής, σχετικά με την 
πρόοδο της διδακτορικής διατριβής τους. Αντίγραφο 
του υπομνήματος, καθώς και σχόλια επ’ αυτού από τον 
Επιβλέποντα ή την Τριμελή Συμβουλευτική Επιτροπή 
καταχωρίζονται στον ατομικό φάκελο του υποψηφίου 
(άρθ. 40, παρ. 2, ν. 4485/2017). 

Οι υποψήφιοι διδάκτορες έχουν τη δυνατότητα να 
διεξάγουν μέρος της έρευνας τους σε άλλο ίδρυμα/ 
ινστιτούτο/ερευνητικό κέντρο της ημεδαπής ή της αλ¬ 
λοδαπής εφ' όσον αυτό απαιτείται από το υπό μελέτη 
θέμα της διατριβής και με τη σύμφωνη γνώμη του/της 
επιβλέποντος/ουσας. 

- Κατά τη διάρκεια των διδακτορικών σπουδών οι 
υποψήφιοι διδάκτορες είναι υποχρεωμένοι να συμμε- 
τάσχουν τουλάχιστον σε ένα επιστημονικό συνέδριο με 
κριτέςτης ημεδαπής ή της αλλοδαπής και να δημοσιεύ¬ 
σουν τουλάχιστον ένα άρθρο σε επιστημονικό περιοδικό 
με κριτέςτης ημεδαπής ή της αλλοδαπής. 

- Οι διδακτορικές σπουδές προσφέρονται δωρεάν. 

- Οι υποψήφιοι/ες διδάκτορες έχουν επί πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών. 
Επί πέντε (5) έτη μετά την ολοκλήρωση της διδακτορι¬ 
κής τους διατριβής διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3, 
ν. 4485/2017). 

Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους/ες διδάκτορες η 
επικουρία μελών Δ.Ε.Π. σε προπτυχιακό και μεταπτυχι¬ 
ακό επίπεδο με ωριαία αντιμισθία που επιβαρύνει τον 
προϋπολογισμό του Ιδρύματος (άρθ. 9, παρ. 3, εδάφιο 
ε, ν. 3685/2008). 

Υποψήφιοι/ες διδάκτορες που εμπίπτουν στο άρθ. 19, 
παρ. 4, του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού έργου καθοριζόμενου δια 
της συμβάσεως. Η προκήρυξη του γνωστικού αντικειμέ¬ 
νου γίνεται έπειτα από πρόταση της Γενικής Συνέλευσης 
και έγκριση από τη Γενική Συνέλευση Τμήματος. Η διάρ¬ 
κεια της συμβάσεως καθορίζεται μέχρι ενός πανεπιστη¬ 
μιακού έτους κατά περίπτωση, ανάλογα με τις ανάγκες 
του Τμήματος. Δύναται αυτή να ανανεώνεται ή να πα- 
ρατείνεται, πλην όμως ο συνολικός χρόνος πρόσληψης 
δεν δύναται να υπερβεί τα τρία (3) πανεπιστημιακά έτη. 
Η απασχόληση των ανωτέρω δύναται να είναι πλήρης 
ή μερική και η κάλυψη της αποζημίωσης τους θα γίνε¬ 
ται από υποτροφίες και πόρους που θα εξασφαλίζει το 
Τμήμα, χωρίς αύξηση της κρατικής επιχορήγησης προς 
το οικείο Α.Ε.Ι. και σύμφωνα με τις κείμενες διατάξεις. 

Άρθρο 8 

Εκπόνηση της διδακτορικής διατριβής 

1. Ορισμός/αλλαγή θέματος διδακτορικής διατριβής 
Ο υποψήφιος/α διδάκτορας είναι υποχρεωμένος/η να 

οριστικοποιήσει το θέμα της διδακτορικής διατριβής 
του/ης μετά την πάροδο δύο ετών από την αποδοχή 
του/της από τοΤμήμα. Σε περίπτωση αδυναμίας υλοποί¬ 
ησης του προτεινόμενου θέματος λόγω εύρους αυτού, 
έλλειψης επαρκών στοιχείων, κάλυψης του θέματος από 
άλλον ερευνητή στο ενδιάμεσο διάστημα, ή για κάποιον 
άλλον λόγο που πρέπει να παρουσιαστεί σαφώς αιτιολο¬ 
γημένος στη Συνέλευση του Τμήματος, με τη σύμφωνη 
γνώμη του/της επιβλέποντος/ουσαςτο θέμα της διατρι¬ 
βής δύναται να μετατραπεί. Εάν αυτό αλλάξει πλήρως, η 
χρονική διάρκεια εκπόνησης της διατριβής δύναται να 
παραταθεί με μέγιστο χρόνο παράτασης τα δύο (2) έτη. 

2. Προτεινόμενη διάρθρωση διδακτορικής διατριβής 
Α. ΕΞΩΦΥΛΛΟ ΚΑΙ ΣΕΛΙΔΑ ΤΙΤΛΟΥ 

Ως εξώφυλλο θεωρείται η πρώτη σελίδα μετά το 
προστατευτικό διαφανές εμπροσθόφυλλο [ο. 1], Το 
εξώφυλλο πρέπει να περιλαμβάνει την επωνυμία του 
Ιδρύματος, τη Σχολή, το Τμήμα, τον τίτλο της διατριβής, 
το ονοματεπώνυμο του συγγραφέα και τα ονοματεπώνυ¬ 
μα τηςΤριμελούς Συμβουλευτικής Επιτροπής. Υπόδειγμα 
εξωφύλλου βρίσκεται αναρτημένοστην ιστοσελίδα του 
Τμήματος. 

Η σελίδα τίτλου [ο. 3] είναι στο επόμενο φύλλο μετά το 
εξώφυλλο. Στο οπισθόφυλλο της σελίδας τίτλου - νθΓ$ο 
[ο. 4] θα πρέπει να αναγράφεται ότι: 

«Η έγκριση της παρούσης διδακτορικής διατριβής 
από τοΤμήμα θεατρικών Σπουδών του Πανεπιστημίου 
Αθηνών δεν υποδηλώνει αποδοχή των απόψεων του 
συγγραφέως (ν. 5343/1932, άρθ. 202, παρ. 2)». 

Η σελίδα τίτλου και το οπισθόφυλλο της δεν φέρουν 
αρίθμηση. 

Στο εσώφυλλο κάθε κατατιθέμενης και εγκρινόμενης 
διδακτορικής διατριβής του Πανεπιστημίου μας, μνημο¬ 
νεύεται, σε εμφανές σημείο, η σύνθεση της τριμελούς 
συμβουλευτικής επιτροπής, καθώς και της επταμελούς 
εξεταστικής επιτροπής της διατριβής. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνθεση της επιτροπής πριν από την αντι¬ 
κατάσταση τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς καινά αναφέρεται η σύνθεση της επταμελούς 
εξεταστικής επιτροπής. 

Για παράδειγμα: 

Τριμελής συμβουλευτική επιτροπή 
Επιβλέπων: Καθηγητής X 

Μέλη:. 

Επταμελής εξεταστική επιτροπή 
Επιβλέπων: Αντικατάσταση του καθηγητή X από τον 
καθηγητή Ψ με βάση την απόφαση της Συνέλευσης του 
Τμήματος... (συνεδρίαση...), σύμφωνα με παρ. 3, άρθρο 
39, ν. 4485/2017. 

Μέλη:. 

Β. ΔΙΑΡΘΡΩΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 
•ΠΕΡΙΕΧΟΜΕΝΑ 


•Τίτλοι κεφαλαίων - υποκεφαλαίων - ενοτήτων 

• Αριθμοί σελίδων 

• ΕΙΣΑΓΩΓΗ 

• Παρουσίαση της εργασίας: υποθέσεις έρευνας - στό¬ 
χοι - μεθοδολογία 

• ΚΥΡΙΟ ΜΕΡΟΣ 

• Κεφάλαια διατριβής 

• Υποσημειώσεις, αναφορές (όπου υπάρχει δανεισμός 
από βιβλιογραφικές πηγές) 

• Αλλαγή σελίδας για κάθε νέο κεφάλαιο, όχι υποκεφά¬ 
λαιο. Όταν το προηγούμενο υποκεφάλαιο τελειώνει προς 
το τέλος της σελίδας, η αρχή του νέου υποκεφαλαίου 
αρχίζει με νέα σελίδα. 

• Αρίθμηση σελίδων 

• ΣΥΜΠΕΡΑΣΜΑΤΑ 

• ΒΙΒΛΙΟΓΡΑΦΙΑ 

• ΠΑΡΑΡΤΗΜΑΤΑ 

• ΕΥΡΕΤΗΡΙΑ 

Γ. ΓΛΩΣΣΑ ΣΥΓΓΡΑΦΗΣ 

Η διδακτορική διατριβή συντάσσεται σε γλώσσα που 
αποφασίζει η Συνέλευση του Τμήματος, η οποία λαμβά¬ 
νει υπόψη τη γλώσσα συγγραφής που έχει προτείνει ο 
υποψήφιος διδάκτορας στην αίτηση του (άρθρο 38 παρ. 
2 και 3 του ν. 4485/2017). 

Δ. ΜΟΡΦΟΛΟΓΙΑ 

Γραμματοσειρά:Τίιπθ5 Νθνν Βοιτίθη, μέγεθος χαρακτή¬ 
ρων: 12 για το κυρίως κείμενο, 10 για τις υποσημειώσεις. 
Διάστιχο: 1,15 για το κυρίως κείμενο, μονό για τα πα¬ 
ραθέματα και για τις υποσημειώσεις. Περιθώρια: 2,54 
επάνω και κάτω, 3,17 αριστερά και δεξιά (αυτόματο). 

Ε. ΣΕΛΙΔΟΠΟΙΗΣΗ 

Ολόκληρη η διατριβή πρέπει να έχει συνεχόμενη και 
ενιαία σελιδαρίθμηση, συμπεριλαμβανομένων, των πε¬ 
ριεχομένων, του προλόγου και των παραρτημάτων. 

Η αρίθμηση τοποθετείται είτε στο εξωτερικό άκρο του 
κάτω μέρους της σελίδας είτε στο εξωτερικό άκρο του 
πάνω μέρους της σελίδας. 

Ειδικά για τα αντίτυπα που πρόκειται να κατατεθούν 
στη Βιβλιοθήκη τουΤμήματος και στο Ε.Κ.Τ., προτείνεται 
να εκτυπώνονται και στις δύο όψεις των φύλλων, για 
εξοικονόμηση όγκου και χαρτιού, εκτός από τις αλλαγές 
των ενοτήτων και των κεφαλαίων, όπου αρχίζουμε πάντα 
στη δεξιά σελίδα - Γθεΐο. 

Με τον τρόπο αυτό πρέπει να εξασφαλίζεται ότι οι 
μονές σελίδες είναι στο δεξί μέρος, ενώ οι ζυγές στο 
αριστερό. 

ΣΤ. ΠΕΡΙΛΗΨΗ (ΑΒ5ΤΚΑ0Τ) 

Στην εργασία πρέπει να συμπεριλαμβάνεται σύντομη 
και περιεκτική περίληψη, που δε θα ξεπερνά τη μία σελί¬ 
δα (έως 500 λέξεις). Η περίληψη θα πρέπει να γράφεται 
και στα αγγλικά, στην αμέσως επόμενη σελίδα. Εάν η 
διατριβή είναι σε γλώσσα διαφορετική της ελληνικής, 
θα πρέπει να υπάρχει εκτενής περίληψη στην ελληνική 
(2500-3000 λέξεις). Οι περιλήψεις τοποθετούνται πριν 
από τη βιβλιογραφία. 

Ζ. ΣΗΜΕΙΩΣΕΙΣ 

Οι βιβλιογραφικές παραπομπές πρέπει να είναι υποσε¬ 
λίδιες (ίοοΐηοΐθε), τοποθετούνται δηλαδή ως υποσημει¬ 
ώσεις και όχι ως σημειώσεις τέλους (θηάηοΐθε). 






7112 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'561/21.02.2018 


Η. ΠΙΝΑΚΑΣ ΠΕΡΙΕΧΟΜΕΝΩΝ 

Ο πίνακας περιεχομένων θα πρέπει να ακολουθεί μετά 
τη σελίδα τίτλου [5]. 

Θ. ΦΩΤΟΓΡΑΦΙΕΣ 

Οι σελίδες που περιλαμβάνουν φωτογραφικό υλικό 
θα αριθμούνται ως κανονικές σελίδες. Οι φωτογραφίες 
δεν θα επικολλώνται στο χαρτί, αλλά θα εισάγονται στην 
εργασία σε ψηφιακή μορφή κατά τη συγγραφή αυτής. 

Άρθρο 9 

Κρίση διδακτορικής διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Η Επιτροπή 
μπορεί ακόμη να ζητήσει από τον/την υποψήφιο/α δι¬ 
δάκτορα να βελτιώσει τμήματα της εργασίας ή να την 
επεξεργαστεί εκ νέου και να την υποβάλει αφού έχει κά¬ 
νει τις απαραίτητες διορθώσεις μέσα σε καθορισμένο 
χρονικό πλαίσιο. 

Αν η Τριμελής Συμβουλευτική Επιτροπή αποδεχτεί 
την αίτηση του υποψηφίου, συντάσσει αναλυτική Ειση¬ 
γητική Έκθεση και την υποβάλλει στη Συνέλευση του 
Τμήματος ζητώντας τον ορισμό Επταμελούς Εξεταστικής 
Επιτροπής (άρθ. 41, παρ. 1, ν. 4485/2017). Στην Επταμελή 
Εξεταστική Επιτροπή μετέχουν τα μέλη της Τριμελούς 
Συμβουλευτικής Επιτροπής, εκτός από τα αφυπηρετήσα- 
ντα μέλη αυτής, τα οποία, με απόφαση της Συνέλευσης 
του Τμήματος, αντικαθίστανται από ισάριθμα μέλη που 
πληρούν τα κριτήρια του δεύτερου και τρίτου εδαφίου 
της παραγράφου 2 του άρθρου 39 του ν. 4485, καθώς 
και τέσσερα (4) επιπλέον μέλη, που πληρούν τα κριτή¬ 
ρια του δευτέρου εδαφίου της παραγράφου 2 του άρ¬ 
θρου 39 του ν. 4485/2017. Σύμφωνα με το εδάφιο 2 του 
άρθρου 39 του ν. 4485/2017, τα μέλη της Επταμελούς 
Επιτροπής αποτελούνται από μέλη Δ.Ε.Π. α' βαθμίδας, 
Αναπληρωτές και Επίκουρους από το οικείο ή άλλο Α.Ε.Ι. 
ή Καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή Ερευνητές των βαθμιδών Α', Β' ή Γ από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής, που έχουντο ίδιο 
ή συναφές γνωστικό αντικείμενο με την υπό κρίση δι¬ 
δακτορική διατριβή. Ένα εκ των μελών της Συμβουλευ¬ 
τικής Επιτροπής είναι μέλος ΔΕΠ από τις τρεις πρώτες 
βαθμίδες του οικείου Τμήματος, και ως εκ τούτου στην 
Επταμελή Εξεταστική Επιτροπή ένα εκ των μελών πρέπει 
να ανήκει στο Τμήμα θεατρικών Σπουδών (εδάφιο 3/άρθ. 
39, ν. 4485/2017). 

Όλα τα μέλη της Επταμελούς Εξεταστικής Επιτροπής 
πρέπει να έχουν την ιδία ή συναφή επιστημονική ειδι¬ 
κότητα με αυτήν, στην οποία ο υποψήφιος διδάκτορας 
εκπόνησε τη διατριβή του. 

Μετά τον ορισμό της Επταμελούς Επιτροπής, οι υπο¬ 
ψήφιοι διδάκτορες οφείλουν να καταθέσουν τη διατριβή 
σε δύο αντίτυπα σε έντυπη μορφή (για το αρχείο και 
για τη Βιβλιοθήκη του Τμήματος) και επτά αντίγραφα 


σε ηλεκτρονική μορφή για τα μέλη της Επιτροπής. Εάν 
η διατριβή έχει γραφεί σε ξένη γλώσσα, πρέπει να συ¬ 
νοδεύεται από εκτενή περίληψη στην ελληνική γλώσσα. 
Ταυτόχρονα, υποβάλλεται υπεύθυνη δήλωση ότι η δια¬ 
τριβή αποτελεί πρωτότυπη εργασία του/της υποψηφίου/ 
ας και δεν είναι προϊόν λογοκλοπής. 

Εντός χρονικού διαστήματος όχι μικρότερου των 
είκοσι (20) ημερών και όχι μεγαλύτερου των πενήντα 
(50) ημερών από τον ορισμό της Επταμελούς Επιτρο¬ 
πής γίνεται δημόσια υποστήριξη της διατριβής. Η ημε¬ 
ρομηνία της υποστήριξης ορίζεται από τη Συνέλευση 
σε συνεννόηση με τα μέλη της Επταμελούς Επιτροπής 
και τον/την υποψήφιο/α. Η υποστήριξη ανακοινώνεται 
από την ιστοσελίδα του Τμήματος. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης (παρ. 3, άρθ. 41, 
ν. 4485/2017). Αν ο υποψήφιος διδάκτωρ δεν εμφανιστεί 
αδικαιολόγητα στην υποστήριξη της διατριβής του, αυτή 
θεωρείται ότι απορρίπτεται. Αυτό πρέπει να ανακοινωθεί 
γραπτώς στον υποψήφιο και να περιλαμβάνει αιτιολό¬ 
γηση καθώς και ενημέρωση για το δικαίωμα υποβολής 
ένστασης. 

Η παρουσίαση του αντικειμένου της διατριβής από 
τον/ην υποψήφιο/α είναι προφορική και δεν πρέπει να 
διαρκεί περισσότερο από 30 λεπτά. Κατόπιν τούτου, τα 
μέλη της Επταμελούς Επιτροπής τοποθετούνται επί της 
υπό κρίση διατριβής και υποβάλλουν ερωτήσεις στον/ 
ην υποψήφιο/α. Η διαδικασία είναι ανοιχτή στην πανε¬ 
πιστημιακή κοινότητα και γίνεται στην ελληνική γλώσσα 
ή στη γλώσσα συγγραφής της διατριβής. Τη συζήτηση 
διευθύνει ένα μέλος της Επιτροπής που ορίζεται από την 
ίδια. Στη συνέχεια, η Εξεταστική Επιτροπή συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθ. 41, παρ. 3, ν. 4485/2017) και αξιολογεί τη 
διδακτορική διατριβή με τους βαθμούς ΚΑΛΩΣ, ΛΙΑΝ ΚΑ¬ 
ΛΩΣ ή ΑΡΙΣΤΑ. Για την απόφαση της η Επιτροπή συντάσσει 
πρακτικό Αξιολόγησης. Σε περίπτωση κατά την οποία το 
πρακτικό φέρει υπογραφές τεσσάρων μελών της Επτα¬ 
μελούς Επιτροπής, και πέμπτο μέλος έχει υπογράψει την 
Εισηγητική Έκθεση, ο τίτλος θεωρείται ότι έχει χορηγηθεί 
εγκύρως (ν. 4186/2013, άρθρο 39, παρ. 18). 

Η Επιτροπή, εφόσον εκτιμήσει ως μη πλήρως ικανο¬ 
ποιητική τη διατριβή, έχει τις εξής δυνατότητες: μπορεί 
να ζητήσει από τον υποψήφιο να βελτιώσει τμήματα ή 
να αναμορφώσει ριζικά τη διατριβή και να την υποβά¬ 
λει εκ νέου για νέα υποστήριξη, ή προτείνει αλλαγές και 
διορθώσεις δίχως να απαιτεί νέα υποστήριξη ή απορρί¬ 
πτει την εργασία. Η νέα υποστήριξη μπορεί να γίνει το 
νωρίτερο σε τρεις και το αργότερο σε έξι μήνες μετά την 
πρώτη. Στην περίπτωση που και η δεύτερη υποστήριξη 
απορριφθεί, η Επιτροπή της διατριβής απορρίπτει τον 
υποψήφιο και δικαιολογεί την απόφαση της. Η απόφαση 
ανακοινώνεται από τη Σχολή στον υποψήφιο γραπτώς 
με πιστοποίηση που περιλαμβάνει και την αιτιολόγηση. 

Άρθρο 10 

Αναγόρευση - Καθομολόγηση διδακτόρων 

Μετά την υποστήριξη και πριν από την ορκωμοσία του 
ο/η υποψήφιος/α διδάκτωρ υποχρεούται να καταθέσει 
στη βιβλιοθήκη του Τμήματος δύο αντίτυπα της διατρι¬ 
βής, ένα (1) βιβλιοδετημένο έντυπο και ένα (1) αντίτυπο 
εά σε μορφή (ράί), και επιπλέον από ένα (1) αντίτυπο 
στη Γραμματεία του Π.Μ.Σ., στο Ψηφιακό Αποθετήριο 
"ΠΕΡΓΑΜΟΣ", στο Εθνικό Κέντρο Τεκμηρίωσης και στην 
Εθνική Βιβλιοθήκη της Ελλάδος. 

Ο ακαδημαϊκόςτίτλοςτου διδάκτορα απονέμεται στον 
υποψήφιο με αναγόρευση και καθομολόγηση από τη 
Συνέλευση. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του Τμήματος Θεατρικών Σπουδών, μετά 
την εισήγηση κατά πλειοψηφία τηςΤριμελούςΣυμβου¬ 
λευτικής Επιτροπής, δύναται να αποφασίσει τη διαγραφή 
υποψηφίων διδακτόρων εάν: 


- δεν ανανεώσουν την ετήσια εγγραφή τους, 

- η πρόοδος τους κρίνεται ανεπαρκής ή στάσιμη, 

- έχουν αναιτιολόγητα διακόψει το έργο της εκπόνησης 
της διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των υποψηφίων διδα¬ 
κτόρων. 

- έχουν υποπέσει στο παράπτωμα της λογοκλοπής (βλ. 
ν. 2121/1993 περί πνευματικής ιδιοκτησίας). 

Άρθρο 13 

Εκπόνηση διδακτορικής διατριβής 

με συνεπίβλεψη 

Το Τμήμα Θεατρικών Σπουδών του ΕΚΠΑ μπορεί να 
συνεργάζεται με ερευνητικά κέντρα και Ινστιτούτα της 
ημεδαπής για την εκπόνηση διδακτορικής διατριβής με 
συνεπίβλεψη, εφόσον πληρούνται οι προϋποθέσεις που 
προβλέπει το άρθ. 43, παρ. 3, ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ. 3, άρθ. 43, ν. 4485/2017). 

Άρθρο 14 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις υποψήφιους/ες διδάκτορες που έχουν γίνει δε- 
κτοί/ές πριν από την έναρξη ισχύος του, εφόσον δεν έχει 
οριστεί, κατά την έναρξη της ισχύος του, η Επταμελής 
Εξεταστική Επιτροπή του άρθ. 41 του Νόμου (άρθ. 85, 
παρ. 5, ν. 4485/2017). Οι συγκεκριμένοι/ες υποψήφιοι/ες 
διδάκτορες οφείλουν να έχουν ολοκληρώσει τη σύνταξη 
της διατριβής τους μέσα στην επόμενη τριετία. 

Με την έναρξη ισχύος του νέου νόμου χορηγείται δυ¬ 
νατότητα ολοκλήρωσης της διατριβής μέσα στην επόμε¬ 
νη 3ετία σε όσους/ες υποψήφιους/ες διδάκτορες έχουν 
συμπληρώσει ήδη πέντε (5) ακαδημαϊκά έτη από την 
πρώτη εγγραφή τους. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Ο Πρύτανης 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























